CELEX: 32019D2138
Language: et
Date: 2019-12-05 00:00:00
Title: Nõukogu rakendusotsus (EL) 2019/2138, 5. detsember 2019, millega muudetakse otsust 2007/441/EÜ, millega lubatakse Itaalia Vabariigil kohaldada meetmeid, millega tehakse erand ühist käibemaksusüsteemi käsitleva direktiivi 2006/112/EÜ artikli 26 lõike 1 punktist a ja artiklist 168

13.12.2019   
               
               
                  ET
               
               
                  Euroopa Liidu Teataja
               
               
                  L 324/7
               
            
         NÕUKOGU RAKENDUSOTSUS (EL) 2019/2138,
         5. detsember 2019,
         millega muudetakse otsust 2007/441/EÜ, millega lubatakse Itaalia Vabariigil kohaldada meetmeid, millega tehakse erand ühist käibemaksusüsteemi käsitleva direktiivi 2006/112/EÜ artikli 26 lõike 1 punktist a ja artiklist 168
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõike 1 esimest lõiku,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Direktiivi 2006/112/EÜ artikliga 168 on ette nähtud, et maksukohustuslasel on õigus arvata maha selliste tarnitud kaupade või osutatud teenuste eest tasutav käibemaks, mida ta kasutab oma maksustatavate tehingute tarbeks. Kõnealuse direktiivi artikli 26 lõike 1 punktis a käsitatakse ettevõtte vara kasutamist maksukohustuslase või tema töötajate isiklikuks tarbeks või üldisemalt muul kui ettevõtluse eesmärgil tasu eest teenuste osutamisena.
                  
               
                     (2)
                  
                  
                     Nõukogu otsusega 2007/441/EÜ (2) lubatakse Itaalial piirata direktiivi 2006/112/EÜ artikli 168 kohast õigust arvata teatavate mootorsõidukite puhul, mida ei kasutata ainult ettevõtluse eesmärgil, kehtestatud käibemaksust maha käibemaks kuni 40 %. Kõnealuse 40 % piirangu alla kuuluvate sõidukite puhul on Itaalia kohustatud vabastama maksukohustuslased kohustusest käsitada oma isiklikuks otstarbeks kasutamist teenuste osutamisena tasu eest vastavalt direktiivi 2006/112/EÜ artikli 26 lõike 1 punktile a. Otsus 2007/441/EÜ, mida on mitu korda pikendatud, kaotab kehtivuse 31. detsembril 2019.
                  
               
                     (3)
                  
                  
                     Komisjonis 12. aprillil 2019 registreeritud kirjas taotles Itaalia luba jätkata otsuse 2007/441/EÜ alusel lubatud erandi kohaldamist (edaspidi „erandeid tegevad meetmed“) veel kuni 31. detsembrini 2022.
                  
               
                     (4)
                  
                  
                     Direktiivi 2006/112/EÜ artikli 395 lõike 2 teise lõigu kohaselt edastas komisjon 13. mai 2019. aasta kirjaga teistele liikmesriikidele Itaalia esitatud taotluse. Komisjon teatas 14. mai 2019. aasta kirjaga Itaaliale, et tal on taotluse hindamiseks kogu vajalik teave.
                  
               
                     (5)
                  
                  
                     Koos taotlusega esitas Itaalia komisjonile otsuse 2007/441/EÜ artikli 6 teise lõigu kohase aruande, mis sisaldas käibemaksu mahaarvamise õiguse piirangu protsendimäära läbivaatamist. Olemasoleva teabe põhjal on Itaalia seisukohal, et 40 % määr on endiselt põhjendatud. Itaalia on samuti seisukohal, et mootorsõiduki isiklikuks tarbeks kasutamiselt käibemaksu arvestamise nõude peatamine kooskõlas nimetatud 40 % piiranguga on endiselt vajalik selleks, et tagada meetme täielik ja järjepidev rakendamine. Itaalia sõnul hoiaks see ära topeltmaksustamise. Itaalia on samuti seisukohal, et kõnealused erandit tegevad meetmed on põhjendatud vajadusega lihtsustada käibemaksu kogumise menetlust ning vältida ebaõigest arvepidamisest ja valede maksudeklaratsioonide esitamisest tulenevat maksudest kõrvalehoidumist.
                  
               
                     (6)
                  
                  
                     Erandit tegevate meetmete kehtivuse pikendamine peaks piirduma ajaga, mis on vajalik meetmete tõhususe ja protsendimäära sobivuse hindamiseks. Seepärast tuleks Itaaliale anda luba jätkata erandit tegevate meetmete kohaldamist kuni 31. detsembrini 2022.
                  
               
                     (7)
                  
                  
                     Tuleks kehtestada tähtaeg loa taotlemisele, kui erandit tegevate meetmete kohaldamist soovitakse jätkata ka pärast 2022. aastat, mida Itaalia võib pidada vajalikuks. Lisaks otsuse 2007/441/EÜ artikli 6 teisele lõigule peaks Itaalia esitama koos iga sellise pikendamistaotlusega aruande, mis sisaldab käibemaksu mahaarvamise õiguse piirangu protsendimäära läbivaatamist.
                  
               
                     (8)
                  
                  
                     Erandit tegevate meetmete kohaldamine mõjutab lõpptarbimisetapil kogutava maksutulu kogusummat vaid tühises ulatuses ning see ei mõjuta negatiivselt käibemaksust laekuvaid liidu omavahendeid.
                  
               
                     (9)
                  
                  
                     Otsust 2007/441/EÜ tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2007/441/EÜ muudetakse järgmiselt.
            
                        1)
                     
                     
                        Artikkel 6 asendatakse järgmisega:
                        
                           „Artikkel 6
                           Käesolevas otsuses sätestatud erandit tegevate meetmete kohaldamise pikendamise taotlus tuleb esitada komisjonile 1. aprilliks 2022. Taotlusele tuleb lisada aruanne, mis sisaldab käesoleva otsuse alusel kohaldatava käibemaksu mahaarvamise õiguse piirangu protsendimäära läbivaatamist.“
                        
                     
                  
                        2)
                     
                     
                        Artikkel 7 asendatakse järgmisega:
                        
                           „Artikkel 7
                           Käesolev otsus kehtib kuni 31. detsembrini 2022.“
                        
                     
                  
         
            Artikkel 2
            Käesolev otsus jõustub selle teatavakstegemise päeval.
            Seda kohaldatakse alates 1. jaanuarist 2020.
         
         
            Artikkel 3
            Käesolev otsus on adresseeritud Itaalia Vabariigile.
         
         
            Brüssel, 5. detsember 2019
            
               
                  Nõukogu nimel
               
               
                  eesistuja
               
               M. LINTILÄ
            
         
         
            (1)  ELT L 347, 11.12.2006, lk 1.
         
            (2)  Nõukogu 18. juuni 2007. aasta otsus 2007/441/EÜ, millega lubatakse Itaalia Vabariigil kohaldada meetmeid, millega tehakse erand direktiivi 2006/112/EÜ, mis käsitleb ühist käibemaksusüsteemi, artikli 26 lõike 1 punktist a ja artiklist 168 (ELT L 165, 27.6.2007, lk 33).